59. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 46 της 19/25 Ιαν. 1989 (ΦΕΚ Α΄ 21) Κριτήρια και διαδικασία για την εκλογή διευθυντή εργαστηρίου ή κλινικής Ανωτάτου Εκπαιδευτικού Ιδρύματος. Έχοντας υπόψη: 1.Τις διατάξεις των άρθρ. 50 παρ. 1 και 3 και 7 παρ. 2 του Νομ. 1268/82 «Για τη δομή και λειτουργία των Α.Ε.Ι.» (ΦΕΚ 87 Α΄), όπως το τελευταίο τροποποιήθηκε με το άρθρ. 79 παρ. 3β του Νομ. 1566/1985 (ΦΕΚ 167 τ.Α΄). 2.Το έγγραφο του Υφυπουργού Εθνικής Παιδείας και Θρησκευμάτων Β1/539/1.7.1986 με το οποίο κλήθηκαν τα Ανώτατα Εκπαιδευτικά Ιδρύματα να διατυπώσουν τη γνώμη τους και ότι έχει παρέλθει άπρακτη η προθεσμία που ορίζουν οι διατάξεις του άρθρ. 50 παρ. 3 του Νομ. 1268/82 και 3.Την 880/1988 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Κριτήρια Άρθρ.1.-Για την εκλογή μέλους του διδακτικού ερευνητικού προσωπικού (Δ.Ε.Π.) ως διευθυντή εργαστηρίου ή κλινικής Ανωτάτου Εκπαιδευτικού Ιδρύματος ορίζονται τα ακόλουθα κριτήρια: (ι)διαρκής και συνεχιζόμενη ερευνητική δραστηριότητα στο αντικείμενο του εργαστηρίου ή της κλινικής κατά την τελευταία προ της εκλογής τριετία. (ιι)επιστημονική και συγγραφική ειδίκευση αντίστοιχη με το αντικείμενο του εργαστηρίου ή της κλινικής. (ιιι)επαρκής γνώση της ευρύτερης επιστημονικής περιοχής, μέρος της οποίας αποτελεί το γνωστικό αντικείμενο της μονάδας. (ιν)διοικητική και οργανωτική εμπειρία σε ανάλογου χαρακτήρα μονάδες. Η κρίση βασίζεται σε συνεκτίμηση όλων των κριτηρίων αυτών. Διαδικασία Άρθρ.2.-1.Με απόφαση της γενικής συνέλευσης της αντίστοιχης ακαδημαϊκής μονάδας στην οποία ανήκει το εργαστήριο ή η κλινική, προκηρύσσεται η θέση του διευθυντή του εργαστηρίου ή της κλινικής. Η απόφαση κοινοποιείται σε όλα τα μέλη Δ.Ε.Π. της αντίστοιχης ακαδημαϊκής μονάδας. 2.Μέσα σε αποκλειστική προθεσμία 10 ημερών από την ημερομηνία της κοινοποίησης της προκήρυξης υποβάλλονται στη γραμματεία της αντίστοιχης ακαδημαϊκής μονάδας οι αιτήσεις των υποψηφίων για τη θέση του διευθυντή μαζί με όλα τα αναγκαία για την κρίση δικαιολογητικά. «3.Δικαίωμα υποβολής υποψηφιότητας έχουν όλα τα μέλη ΔΕΠ που απασχολούνται στο εργαστήριο ή την κλινική και ανήκουν στις βαθμίδες του Καθηγητή ή του αναπληρωτή Καθηγητή, σύμφωνα με το άρθρ. 7 παρ. 1 του Νόμ. 1268/1982. Αν δεν υπηρετούν στο εργαστήριο ή την κλινική μέλη ΔΕΠ των βαθμίδων του καθηγητή ή του Αναπληρωτή Καθηγητή ή οι υπηρετούντες δεν υποβάλλουν υποψηφιότητα, είναι δυνατό, μετά από αιτιολογημένη απόφαση της Γενικής Συνέλευσης της ακαδημαϊκής μονάδας, στην οποία ανήκει το εργαστήριο ή η κλινική, να ανατίθενται προσωρινώς τα καθήκοντα του Διευθυντή σε μέλος ΔΕΠ του εργαστηρίου ή της κλινικής, που ανήκει στη βαθμίδα του Επίκουρου Καθηγητή. Αν και στην τελευταία αυτή περίπτωση δεν καταστεί δυνατή για οποιοδήποτε λόγο η ανάθεση των καθηκόντων, η Γενική Συνέλευση μπορεί να αναθέτει προσωρινώς τα καθήκοντα σε μέλος ΔΕΠ άλλου εργαστηρίου ή κλινικής του αυτού η άλλου τομέα του ιδίου τμήματος κατά προτεραιότητα της βαθμίδας του Καθηγητή ή του Αναπληρωτή καθηγητή ή του Επίκουρου Καθηγητή, του οποίου η ερευνητική δραστηριότητα και η επιστημονική και συγγραφική ειδίκευση έχουν συγγένεια ή συνάφεια με το αντικείμενο του εργαστηρίου ή της κλινικής. Η χρονική διάρκεια της ανάθεσης των καθηκόντων ορίζεται από τη Γενική Συνέλευση με την ίδια απόφαση». Η παρ. 3 αντικαταστάθηκε ως άνω από το Π.Δ. 265/3 - 22 Αυγ. 1990 (ΦΕΚ Α΄ 107). 4.Μέσα σε αποκλειστική προθεσμία 10 ημερών από τη λήξη της προθεσμίας της παρ. 2 του παρόντος άρθρου η γενική συνέλευση της ακαδημαϊκής μονάδας που έκανε την προκήρυξη συγκροτεί τριμελή εισηγητική επιτροπή από μέλη Δ.Ε.Π. της αντίστοιχης ακαδημαϊκής μονάδας που ανήκουν στις βαθμίδες του Καθηγητή ή του Αναπληρωτή Καθηγητή. Αν δεν υπηρετούν μέλη Δ.Ε.Π. των βαθμίδων αυτών, για τη συμπλήρωση της τριμελούς επιτροπής η γενική συνέλευση ορίζει μέλη Δ.Ε.Π. άλλων μονάδων του ίδιου τμήματος, της ίδιας σχολής ή του ίδιου Α.Ε.Ι. αντιστοίχως που ανήκουν στις βαθμίδες του Καθηγητή ή του Αναπληρωτή Καθηγητή. 5.Η τριμελής εισηγητική επιτροπή υποβάλλει μέσα σε αποκλειστική προθεσμία 10 ημερών αιτιολογημένη έκθεση που περιλαμβάνει: (ι)Αναλυτική παρουσίαση και αξιολόγηση του έργου κάθε υποψηφίου για τη θέση του διευθυντή. (ιι)Κρίση για την προσφορά και τη συμβολή κάθε υποψηφίου στην πρόοδο της επιστήμης, στον τομέα που καλλιεργεί η μονάδα. (ιιι)Κρίση για την οργανωτική και διοικητική ικανότητα κάθε υποψηφίου. 6.Αν η τριμελής επιτροπή δεν υποβάλει εισηγητική έκθεση μέσα στην προβλεπόμενη προθεσμία, η διαδικασία προχωρεί δίχως εισήγηση. (Αντί για τη σελ. 50,153(α) Σελ. 50,153(β) Τεύχος 1099-Σελ. 93 Ανώτερο Διδακτικό Προσωπικό 31.Α.δ.59 7.Η γενική συνέλευση συγκαλείται από το διευθυντή του τομέα ή τον πρόεδρο του τμήματος ή τον κοσμήτορα της σχολής ανάλογα με την ακαδημαϊκή μονάδα στην οποία ανήκει το εργαστήριο ή η κλινική, μέσα σε 10 ημέρες από την υποβολή της εισήγησης ή μετά την άπρακτη παρέλευση της προθεσμίας, προκειμένου να προχωρήσει στην εκλογή του διευθυντή του εργαστηρίου ή της κλινικής. 8.Υποψήφιος που συγκέντρωσε την απόλυτη πλειοψηφία των εγκύρων ψήφων των παρόντων θεωρείται ότι έχει εκλεγεί. Αν κανείς δεν συγκεντρώσει την απαιτούμενη πλειοψηφία, η ψηφοφορία επαναλαμβάνεται μεταξύ των 2 πρώτων σε ψήφους υποψηφίων μέσα σε 10 ημέρες, οπότε και εκλέγεται όποιος συγκεντρώσει τις περισσότερες ψήφους. Σε κάθε περίπτωση πάντως η απαιτούμενη για την εκλογή πλειοψηφία δεν μπορεί να είναι μικρότερη του 1/3 του συνόλου των μελών της γενικής συνέλευσης της αντίστοιχης ακαδημαϊκής μονάδας. Κατά τα λοιπά ισχύει το άρθρ. 12 του Νομ. 1268/1982 όπως αντικαταστάθηκε με το άρθρ. 48 παρ. 5 του Νομ. 1404/1983. 9.Όπου στις διατάξεις του παρόντος Π.Δ. αναφέρονται αποφάσεις της γενικής συνέλευσης της ακαδημαϊκής μονάδας, στην οποία ανήκει το εργαστήριο ή κλινική εννοούνται αποφάσεις συγκλήτου εάν το εργαστήριο ή η κλινική ανήκει στο Α.Ε.Ι. συνολικά. Ειδικές διατάξεις Άρθρ.3.-1.Μέχρι να εκδοθεί ο εσωτερικός κανονισμός λειτουργίας κάθε Α.Ε.Ι. σύμφωνα με το άρθρ. 11 παρ. 1 εδάφ. γ΄ περ. νι του Νομ. 1268/82 και ρυθμιστεί το θέμα της αναπλήρωσης του διευθυντή εργαστηρίου ή κλινικής, ο αναπληρωτής του διευθυντή ορίζεται από τη γενική συνέλευση της αντίστοιχης ακαδημαϊκής μονάδας. 2.3 μήνες πριν λήξει η θητεία του διευθυντή η γενική συνέλευση της αντίστοιχης ακαδημαϊκής μονάδας αποφασίζει για την ανανέωση της θητείας του διευθυντή ή για την εκ νέου προκήρυξη της θέσης. 3.Ως την εκλογή και ανάληψη καθηκόντων νέου διευθυντή εξακολουθεί να ασκεί τα καθήκοντά του ο ως τότε διευθυντής, έστω και εάν έχει λήξει η θητεία του. 4.Σε περίπτωση κατά την οποία ο διευθυντής εργαστηρίου ή κλινικής παραιτηθεί ή εκλείψει για οποιοδήποτε λόγο η γενική συνέλευση της αντίστοιχης ακαδημαϊκής μονάδας ορίζει προσωρινό διευθυντή και προκηρύσσει αμέσως τη θέση. Σελ. 50,154(β) Τεύχος 1099-Σελ. 94 5.Το κριτήριο του εδαφ. ι του άρθρ. 1 του παρόντος δ/τος, μπορεί να μην λαμβάνεται υπόψη κατά την πρώτη τριετία από την έναρξη λειτουργίας κάθε πανεπιστημιακού τμήματος. 6.Μέσα σε 3 μήνες από την έναρξη της ισχύος του παρόντος οι επικεφαλείς των ακαδημαϊκών μονάδων, στις οποίες ανήκουν τα εργαστήρια και οι κλινικές υποχρεούνται να κινήσουν τις διαδικασίες εκλογής διευθυντών. Μέχρι την ολοκλήρωση της διαδικασίας εκλογής, οι ήδη κατέχοντες τις θέσεις των διευθυντών εξακολουθούν να ασκούν τα καθήκοντά τους. 7.Η θητεία των πρώτων διευθυντών που εκλέγονται σύμφωνα με τις διατάξεις του παρόντος λήγει στις 31.8.1992. 